Puhkepäev. Armastame asju ja tarbime inimesi - Äripäev\nPuhkepäev. Armastame asju ja tarbime inimesi\nMonoteatri uuslavastuse “Liblikad siseorganites ehk Armastus päästab maailma” keskmes on armastuse teema Eesti tänapäevases ühiskonnas. Tunnetega on midagi viltu, samas midagi on ka ehtne.\nMonoteatri juhi Karl Kermese sõnul räägib tükk armastusest – näitlejad püüavad leida vastust küsimustele, mis on armastus ja mida see meiega teeb. Laval on näitlejad Piret Kalda ning Jan Uuspõld.\nMustrid tarbimisühiskonnast. Tüki autor ning lavastaja on Rein Pakk, kes on Monoteatri ja Jan Uuspõlluga koostööd tegemas kolmandat korda. “Esimene lavastus oli Uuspõllu “Minu elu meedias”, kus me püüdsime luua stand-up lavastust, aga välja tuli kriitilisemat sorti monoetendus. Uue katse tegime eelmisel aastal Jani etenduses “Miks mina?”, kus püüe stand-up’iga õnnestus. Täna oleme lavale minemas väga mitmekihilise erinevatest žanritest pärit materjaliga, mis on osaliselt stand-up tekst ja osalt läbilavastatud situatsioonikomöödia, kus on ka balletinumbreid,” rääkis Kermes. Näidendi tekst on ühislooming, millesse on ideid panustanud nii mõlemad näitlejad kui ka lavastaja.\nLavastuse sünni ajendiks nimetas Kermes üht Eesti kollase meedia väljaande vahendatud seika, kus sooviti õnne ühele mehele isaks saamise puhul, samas ära märkides, et mees oli just maha jätnud oma eelmise naise koos kolme lapsega. “Sealt tekkis küsimus, mida kultiveerib tänane ajakirjandus ja mis väärtusi see ühiskonda viib? Mille puhul me soovime üksteisele õnne ja mis on selle taga,” sõnas Kermes.\n“Kui vanasti armastasid inimesed inimesi, siis pärast seda, kui hakati rohkem tarbima, hakati armastama asju. Inimesed armastavad autosid, saapaid ja kodusid. Teisi inimesi aga tarbivad. Kui suhted kuluvad, siis ei osata neid enam lappida, vaid vahetatakse vana välja. Ühesõnaga me armastame asju ja tarbime inimesi,” kirjeldas Kermes lavatuse problemaatikat. “Liblikad siseorganites” on katse probleemi lähemalt uurida, samas selle üle kõvasti nalja visates.\nMeeste ja naiste teemad. Kui lavastust saadab edu, võib “Liblikatest siseorganites” saada sama suur hitt, nagu oli Uuspõllu “Ürgmees”. “Seda me vähemalt loodame,“ rääkis Kermes. Eeldusi hitiks saada lavastusel on. See käsitleb sarnaselt nagu “Ürgmeeski” meeste-naiste teemasid, samal ajal on teemad esitatud rikkalikumal ning täiustatumal kujul. Et nii nais- kui ka meespoolus võrdselt sõna saaks, on seekord lisaks Uuspõllule laval ka naine – Piret Kalda.\n“Liblikad siseorganites ehk Armastus päästab maailma”\nOsades: Jan Uuspõld, Piret Kalda\nPiletid: 8–40 eurot\nEsietendus: 5. juulil kl 20 Rakvere linnuses\n03. July 2014, 21:03


Võib tunduda, et märtsis on pikim kuu aastas. Päevad on lühikesed, päike ei piisa, tänavatel pori ja igavus. Ühesõnaga, talvel viibib, ja seni, ja depressiooni. Nähtus tasakaalutuse ning vaimse tasakaalu ei saa ignoreerida kõik mõtted teoks krooniline väsimus. Vahepeal füüsilised sümptomid viitavad: te ei ole päris õige.\nOn vaja võtta mitmeid meetmeid, ja see kindlasti aitab teil täita aprillis heledamaks meeleolu.\nPange tähele, et une kvaliteeti\nPeaks pöörama tähelepanu une kvaliteeti. On saabumist depressiooni näitavad sagedased ärkveloleku ajal öösel, või unetus ja magada liiga kaua, peale mida sul on veel tunda nõrkust ja väsimust.\nKui valu rinnus\nValu rinnus, mis tekib aeg-ajalt, võib olla märk südamepuudulikkus (see tasub end aja vajalikud uuringud kaoks igasugune tõsine halva tervise). Aga mõnikord valu rinnus näitavad, et teil on tekkinud depressioon. Olukorras, kus see sümptom kaasneb hingeldus, õhupuudus, tunne lämbumine, teil on vaja näha spetsialist.\nNagu seotud depressioon ja väsimus\nVähene jõudu, et täita lihtsamaid igapäevaseid ülesandeid, letargia võib pidada märgiks depressiooni. Uuringud tõestavad, et inimesed, kes peavad kannatama depressiooni, võimalus töötada mitte päris arusaadav väsimus neli korda suurem. Mõned teadlased arvavad, et väsimus ja depressioon soodustavad üksteist.\nTeine lahutamatu paar võib pidada valu liigestes, lihastes taustal depressiooni. Vastastikune sidumine sõna otseses mõttes pinnale: pikaajaline krooniline valu tekitab depressiooni ja depressiooni viib kroonilise valu. Isikutel, kes on alati masenduses, võimalusi valu suurenenud kolm korda.\nDepressioon on kaasnenud ka seedeprobleemid. Iiveldus, kõhuvalu, kõhukinnisus, kõhulahtisus - Siin on mõned sümptomid, mis häirivad meelerahu, ja probleem ei ole seedetraktis.\nKui depressioon on sageli peavalu. Nendel patsientidel tõenäosus migreen on suurem kolmekordistunud. Teiselt poolt - need, kes kannatavad migreeni, viis korda suurendab teie võimalusi depressiooni.\nEksperdid usuvad: riik ise on ebatõenäoline, et läbida. Soovitav on rohkem aega õues, tagada füüsiline aktiivsus (vähemalt kolm korda nädalas). On vaja teha valiku kasuks tervislik toitumine, alustavad vitamiine.


Sissejuhatus digiajastusse – tutvu sõnavaraga! | Uudised | Euroopa Parlament\nUudislood > Majandus > Praegune lehekülg: Sissejuhatus digiajastusse – tutvu sõnavaraga!\nSissejuhatus digiajastusse – tutvu sõnavaraga!\n17-08-2015 - 09:08\nEuroopa Komisjon tutvustab värskeid õigusloomeettepanekuid e-kaubanduse edendamiseks parlamendi täiskogul kolmapäeval, 25. mail. Muu hulgas puudutavad ettepanekud põhjendamatu geoblokeeringu kaotamist ja piiriüleste pakiveoteenuste hindade läbipaistvust. Viime sind täiskogul toimuva debati eel kurssi digisõnavaraga.\nSuurandmed ehk big data – äärmiselt suur kogus andmeid, mille puhul võib tegemist olla näiteks ostu-müügitehingute ajalooga või GPS-signaalide arhiiviga. Suurandmete puhul on arutelu kohaks nii omandiküsimus kui andmekaitse.\nPilvraalimine ehk cloud computing – andmete töötlemiseks ja säilitamiseks kasutatakse üle veebi koondatud arvutivõimsust. Pilvteenuste abil saab ressurssi paremini jagada ja seega vähendada kulusid, kuid samal ajal väheneb andmete turvalisus.\nE-kaubandus ehk e-commerce – kaupade ja teenuste ost-müük läbi veebi. Euroopa Komisjoni andmetel ostleb ELis piiriüleselt veebis vaid 15 protsenti tarbijatest, üheks probleemiks on tarnekulud.\nGeoblokeering ehk geo-blocking – ühes riigis pakutavatele veebiteenustele on teises riigis ligipääs keelatud. Tihti ei ole see põhjendatud, sest teenusepakkuja soovib regiooniti müüa teenuseid või kaupu erineva hinnaga.\nTänavu jaanuaris vastu võetud resolutsioonis nõuab parlament, et lõppeks põhjendamatu ligipääsu piiramine veebis pakutavatele kaupadele ja teenustele IP- aadressi, postiaadressi või krediitkaardi väljastanud riigi alusel.\nAsjade internet ehk internet of things – interneti on ühendatud erinevad nutikad seadmed, sõidukid ja ehitised, mis edastavad omavahel infot. Kasutajal on võimalik seadmete tööd värkvõrgus reguleerida.\nEuroopa peab haarama kinni võimalustest, mida pakuvad uued tehnoloogiad nagu asjade internet, pilvraalimine, suurandmed ja 3D-printimine, seisab jaanuaris kinnitatud resolutsioonis.\nRändlusteenused ehk roaming – võimalus pärast oma tavavõrgust lahkumist, näiteks välismaale reisides, mobiiliseadmega helistada, sõnumeid saata ja veebis käia. Mobiiliteenuste rändlustasud alanesid ELis tänavu 30. aprillist ja kaovad 15. juunist 2017.\nVõrguneutraalsus ehk net neutrality – põhimõte, mille järgi peavad internetiühenduse pakkujad kohtlema võrdselt kõiki veebiteenuseid ja kogu edastavat infot. See tähendab, et ühenduse pakkuja ei tohi blokeerida või aeglustada konkurentide tegevust.\nVõrguneutraalsuse tagamine on osa telekomipaketist, mis jõustus tänavu 30. aprillil.\nEuroopa Komisjoni digivolinik Andrus Ansip tutvustab ettepanekuid e-kaubanduse edendamiseks täiskogul kolmapäeval, Eesti aja järgi kella16.45 paiku. Vaata otse.\nTäiskogu otseülekanne kolmapäeval, Eesti aja järgi kella 16.45 paiku\nAktuaalne. Digitaalne ühtne turg – Euroopa digirevolutsioon\nEP: geoblokeerimisele tuleb teha lõpp, toetama peab e-kaubandust ja digitaalset innovatsiooni\nEP resolutsioon: ettevalmistused digitaalse ühtse turu aktiks\nEuroopa Komisjoni ettepanekud e-kaubanduse edendamiseks\nAvaldamise kuupäev: 17-08-2015 - 09:08\nAjakohastatud: 25-05-2016 - 14:05


LED torud - Smelta OÜ\nLED valgustite tutvustus | 10. juuni 2018\nLuminestsentslambid on domineerinud kaubandusliku valgustust Maailmas rohkem kui 50 aastat. Ainult Ameerika Ühendriikides on selle aja jooksul paigaldatud rohkem kui 2,3 miljardit torud. See tohutu moderniseerimise potentsiaaliga turg äratas huvi paljudel valgustus firmade poolt ja äratas erinevaid müüte LED toru tehnoloogia vastu.\nAlustame sellest, et LED torud säästavad 50% või rohkem energiat kui päevavalguslambid. Praeguseks on olemas kolm peamist põhjust miks LED tehnoloogia ei ole veel rohkem kasutusele võetud: usaldus, tehnoloogia ja kulud. Uurime neid selles järjekorras.\nLED torude kvaliteet\nAlustame usaldusest. Paljud usuvad, et LED valgustite tootmine maailmas ei ole veel piisavalt usaldusväärne, kuid unustavad et tootjad on palju paranenud free term regulatsiooni ja sisseseade ja klientide seas võib leida nii haiglaid, kui ka maailma nimega ülikoolid. Organisatsioonid nagu DesignLights Consortium tegelevad LED lampide kvalifitseerumisega ja mõned tootjad annavad garantiid LED torudele rohkem kui kümneks aastaks.\nSiis on olemas inimesed, kes ei usu et LED tootjad saavad olla piisavalt kaua, et pakkuda garantiiteenust. Õige, seda ei saa vältida. Lihtne viis aga, kuidas siin oma äri kaitsta on mitte osta välja valgustid täielikult vaid sõlmida kasutusleping või leping valgustusteenuste most popular osutamiseks. Sel olukorral maanduvad riskid märkimisväärselt.\nLED torude tehnoloogia\nTeiseks põhjuseks LED valgustuse vastu nimetatakse mittetäieliku tehnoloogiat. On väga levinud arusaam, et tüüpiline LED toru ei anna välja nii palju valgust kui tema päevavalguse analoog. Kuigi luminestsentslampidel võib olla rohkem luumenit, kui 35% protsenti nendest on tihtipeale raisatud. Teine levinud arusaam, et LED ei ole sama värvi kooskõla luminofoorlambiga. Ometi termoregulatsioon paljude LED lampidel on paranenud fosfor kate kaitse, mis omakorda dikteerib värvi temperatuuri.\nLED torude maksumus\nNüüd arutame viimane punkt, maksmise kohta. Paljud ettevõtted ei taha praegu investeerida LED toru tehnoloogiasse, kuna ootavad selle odavnemist. Kuigi iga aastaga LED hinnad langevad küll (vaata graafik), ootamine ei ole ka tasuta.\nSelle aja jooksul firmad peavad maksma üle keskmise kõrgema hinda vananenud valgustuse tehnoloogia kasutamise eest – kõrgemad elektrikulud ja hoolduskulud. See on eriti suur probleem nende firmade jaoks, kes kasutavad valgustust 24 tunni jooksul ööpäevaringselt.\nKui palju siis LED torud maksavad? Allpool on toodud erinevate LED torude tüüpide hinnavõrdlus suurimatest Eesti tarnijatest tänase päevaga:\nLED torude instaleerimise ja muud kulud\nOn ka muid kulusid, mis tuleb võtta arvesse. Näiteks, ettevõtted mis installeeris T8 lambid T12 päevavalguslampide asemel ja ei taha minna tagasi, peavad ikka teha tasuvusanalüüsi, eriti 24/7 valdkondades. LED lampide tasuvust tänase hindadega on 3-5 aastat, ja nagu oli enne mainitud, paljud tootjad pakuvad pikaajalised garantiid.\nPalju räägitud ka erinevusest Hiina ja Euroopa tootjate vahel. Ettevõtted peavad keskenduma kvaliteedile kõige ennem, ja pärast hindadele. Mida head teeb, kui saate odavaid LED valgusteid endale, aga nende draiverid ei kesta rohkem kui 3 aastat? Smelta OÜ pakub LED torud ainult Euroopa tootjatelt, mis tagab nende kvaliteeti.


Aston Martin plaanib valmistada ka teise keskmootoriga superauto - AutoNet.ee\nAston Martin plaanib valmistada ka teise keskmootoriga superauto\nAston Martin kinnitas lõpuks, et plaanib lisaks Valkyriele ehitada ka teise keskmootoriga auto. Aston Martin Valkyrie on teatavasti Red Bulli ja Adrian Neweyga ühiselt loodav hüperauto, mis peaks valmides Silverstone'i ringraja läbima kiiremini kui F1 auto.\nValkyrie on aga juba oma olemuselt masin, mida toodetakse vaid käputäis ning mis hakkab olema ka väga, väga kallis. Aston Martin tahab nüüd mudelivalikusse lisada ka teise keskmootoriga auto, mis oleks huvilistele lihtsamini kättesaadav.\nAston Martini tegevjuht Andy Palmer sõnas, et hetkel on nende autode keskmine müügihind Ferraridest veidi madalam, samas kui Valkyrie hind võiks jääda kuskil 3 miljoni euro kanti. Seega oleks igati loogiline luua mingi mudel ka sinna vahemikku, midagi sellist, mis näiteks Ferrari 488GTB-ga konkureeriks. Sellega püüab Aston Martin siseneda tiheda konkurentsiga segmenti, kus hetkel domineerivad Ferrari, Lamborghini Huracan ning McLaren 720S.\nSuurepäraste sõiduomaduste jaoks on vaja head kaalujaotust, mida keskmootoriga auto ka pakub. Lisaks usub Palmer, et Valkyrie loomiselt saadav kogemus aitab neil seda tõeliselt võidusõiduhinge tuua ka veidi odavamatesse mudelitesse, luues võimaluse olemasolevate tootjatega edukalt konkureerimiseks.\nEsimesed Aston Martin Valkyried peaks valmima 2019. aastal, uus, seni veel nimetama mudel võiks klientideni jõuda 2021. aastal.


*Saksamaa ja Prantsusmaa tüli Elsass -Lotringi pärast.\n* Natsionalism .\n* Kultuurierinevused .\n*1.)alahinnati ohtu-ei usutud maailmasõja võimalikkusesse ega pingutatud selle ärahoidmiseks piisavalt.\n*2.)sõda romantiseeriti-arvati,et sõda on romantiline, ülev ja hiilgav .sõda sooviti ja oodati .\n*.3.)rahvusvahelisi kriise reguleerivate institutsioonide puudumine-maailmas polnud 1914.a.organisatsioone, mis oleks suutnud kiirelt korraldada suurriikide liidrite kohtumisi.\n*4.)sõjaline mõtlemine osutus kaalukamaks, kuidiplomaatia.-ei märgatud sõjatehnika arengutega uuendatud vastavalt sellele julgeoleolekupoliitikat, tihti ei tundnud valitsused sõjaplaane.\nVõtmeküsimus:Kui kiiresti suudab keegi oma väed mobiliseerida ja rindele paigutadal\n2. MAAILMASÕJA AJEND\n28.juunil1914 tapeti Austria-Ungari troonipärija ertshertsog Franz Ferdinand Sarajevos. Atentaadi sooritas Serbia koolitusega terrorist. Venemaa asus toetama Serbiat. Saksamaa õhutusel kuulutas Autria-Ungari Serbiale sõja, Venemaa kuulutas välja mobilatsiooni Saksamaa esitas Venemaale ja Prantsusmaale ultimaatumi, mis nõudis mobilatsioonikäsu tühistamist.Kui seda ei tehtud, kuulutas Saksamaa 1.augustil 1914 Venemaale ja seejärel 3.augustil Prantsusmaale sõja, 4.augustil tungis Belgiale kallale. See sundis Inglismaad sõtta astuma . Sõja algus tekitas vaimustuspuhangu. See haaras kaasa ka vasakpoolseid poliitikuid . Sõdurid läksid sõtta innustunult, oodates kuulsust ja au ja lootes aastavahetuseks kodus olla. Sõda laienes kiiresti, ka teistess maailmajagudesse. Sõdivate riikide arv-34. 23.augustil 1914 astus Antandi poolel sõtta Jaapan, kes vallutas Saksamaale kuulunud saared Vaiksel ookeanil ja tugipunkti Hiinas. 1914.novembris astus sõtta Türgi Saksamaa ja Austria-Ungari poolel.\n3.SÕDIVATE POOLTE PLAANID\n*Saksa sõjaplaan e.Schlieffeni plaan(krahv Alfred von Schlieffeni järgi)\nEsiteks, Prantsusmaa kiire purustamine ja seejärel vägede paiskamine itta Venemaa vastu. Sõda tuli võita 3-4 kuuga .\n*Prantsuse sõjaplaan-plaan 17\nPrantsuse-Saksa piirile rajati tugev kindlustuste süsteem. Lotringi ja Elsassi hõivamine ja seejärel sissetung Saksamaale. Hoogne pealetung.\nInglismaal sõjaplaan puudus.Toetati Prantsusmaa vägesid.\nVenemaa valmistus nõrgalt. Armee suur, relvastus vilets. Rünnata Ida-Preisimaad.\nAustria-Ungari sõjaplaan.Lõunas Serbia ja idas Venemaa vastu.\n2.augustil 1914.a algas sõjategevus läänerindel, mil Saksa väed hõivasid Luksemburgi. 4.augustil 1914 alustas Saksamaa sissetungu Belgiasse ja sai sealttugevat vastupanu. Kättemaksuks Saksa sõdurite tulistamise eest lasid sakslased belglasi lausa külade viisi maha. Prantsuse väed alustasid lahingutegevust lõunalõigus, jättes vasaku tiiva nõrgaks. Sakslased ründasid prantslasi just vasakust tiivast , aga seal seisid vastu Briti üksused.21.-25.augustil 1914 toimunud nn piirilahingus said Prantsuse Inglise väd lüüa.\n1915.a.alguseks olid lääneridnel võitlevad pooled välja ehitanud tugevad kaitseliinid. Algas positsioonisõda. Positsioonisõja põhjustas sõjanduses selleks ajaks välja kujunenud olukord, kus kaitserelvad ja –vahendid olid ründrelvadest tõhusamad.Pikaajalise positsioonisõja pidamiseks oli vaja suurt armeed , et rindejoont pidevalt mehitada. Positsioonisõjas ehitati välja 2-3 üksteisele järgnevat kaevikute liini koos kuulipildujapesade ja suurtükipositsioonidega. Jalaväe jaoks rajati punkrid.\n6. YPRES ´I MÜRKGAAS-1915.a. aprillis kasutasid Saksaväed mürkgaasi, üritades selle toetusel inglaste kaitsest läbi tungida\nesimene maailmasÕda , positsioonisÕda , oktoobripÖÖre , bresti rahu\nsakslased, väejuhtidel riia, kasutusele soomusmasinad, 1917anov, rüütellikkuse ilmingud, ajutine valitsus, austav kogu, sotsilistide, maadekreediga, horvaatia


Tänane kuupäev 19 Sept, 2021 3:19\n258. leht 275-st\n[ 4125 postitust ] Mine lehele Eelmine 1 ... 255, 256, 257, 258, 259, 260, 261 ... 275 Järgmine\nPostitatud: 21 Mai, 2021 9:46\nDetaile ei tea, aga sõjalaeval on ikka rohkem mehhanisme kui diiselmootor. Meie mereväe laevad on keskmisega võrreldes lihtsad, aga ka nende OPDEFide nimekiri võib olla pikk ja mitmekesine.\nEi kõla nagu hõbekuul, aga hõbekuule - üht lahendust kõigile probleemidele - pakud tõesti eelkõige Sina ise. Kordan veel kord üle: üks või teine laevaüüp ei ole lahendus, vaja on süsteemi. Selle süsteemi vältimatuks osaks on piisava merekindluse ja autonoomsusega, kui vähegi võimalik siis piisava enesekaitse- ja ründevõimega vetelkäimavahendid.\nIsegi kui saame pardale SHORAD rakettõhutõrje, on korvett-tüüpi alus merelennuväe jaoks siiski ujuv sihtmärk...\nEeldusel, et vastane saab õhus vabalt tegutseda. NATOs usutakse, et õhuülekaal on igasuguse eduka lahingutegevuse eeldus. Ka maa peal. Me vist oleme pigis? Ka maa peal. Nagu ma aru saan, on lahenduseks, et ärme parem tee midagi?\nIlmselt tõsi. Mis jätab kaks mõistlikku ja ühe rumala võimaluse.\n1. Ressursse juurde hankida või mujalt ümber kantida.\n2. Määratleda olemasolevate ressursside raames mõistlik miinimum, mida saavutada. Jalaväerühma kontekstis: kui kõrvalsuunale ei saa korralikku tõkestust rajada, panen vähemalt vaatluse.\n3. Teeme midagi, fragmente ja jupikesi, ja siis kurdame, et tõsiselt võetavat võimekust ei ole ja ressursid läevad raisku. Seni olemegi nii teinud.\nMa ise ei pea positiivset stsenaariumi võimatuks kui mõelda pikemas ajaraamis ja liitlaste kontekstis. Korraks tankitõrjele tagasi põrgates: 20 aastat tagasi oli meil selles vallas väga vähe ette näidata. Kui siis oleks otustatud, et niikuinii ei suuda, siis ei suudakski.\nKapten Trummil on sama probleem: ta otsib (odavat) tehnilist lahendust, millega vastasele kurja teha olukorras, kus küsimus, mida üldse saavutada tahame, on vastuseta.\nSiinse lõime põhjal mulle tundub, et Trumm soovib ideaalis panna vastase meredessandist loobuma või siis vähemalt tugevalt häirida seda. Tema vastus sellele küsimusele oleks siis trummipaadid. Boonuseks oleks võimalus väikseid jalaväeüksusi transportida saartele või mööda rannikut.\nPostitatud: 21 Mai, 2021 12:28\nMinu nägemuses on väikeriigi (väike) merevägi siiski maaväe toetusüksus. Põhipingutusüksus on maavägi.\nMereväe esmane ülesanne on maaväe toetus kalda- ja kaldalähedaste operatsioonidega - mereluure, pealveetõrje, taktikaline meredessant ja rannikukaitse. Soomes on ka sedamoodi.\n"mingi segane relvasüsteem" koondnimetusega "Trummipaat" on lihtsalt universaalne pealveesõiduk, millega neid asju teha, mitte asi iseeneses. Meie rannavete iseloom on selline, et randa pääsemiseks peab alus olema väikesesüviseline. 2 m süvisega aluselt peavad inimesed koos oma varustusega kaldale ujuma või tuleb ohuajas korraldada aeganõudev (ja seetõttu ohtlik) ümberlaadimine. Näiteks Ihasalu meredessant MeV baasikaitsekompanii jõududega Kevadtormil 2013.\nSelleks, et tagada strateegilised meretranspordioperatsioonid, peab ka maismaal enne "rinne pidama". Ükski mõtlev liitlane ei saada sulle laevadega üksusi, kui pole õnnestunud maismaal olukorda stabiliseerida ja vastane trügib 50 km päevas edasi. Mida tegi vastane Ida-Virus, kui Sinimägedest läbi ei saanud? Mida pidi laskurkorpus tegema Sõrves, kui sakslaste kaitset murda ei õnnestunud? Seega Eesti oludes saab mereväe kõige tähtsam ülesanne olema maaväe mereäärse (või suure veekogu äärse) tiiva kaitsmine.\nPostitatud: 21 Mai, 2021 13:51\nVäikeriik ei võida sõda üksi, vaid koostöös liitlastega ja/või läbirääkimste laua taga. See tähendab, et väikeriigi sõjaväe ülesanne pole sõja võitmine, vaid:\n1. agressiooni avalikuks tegemine ja\n2. liitlaste vastu võtmine:\n2.1 selle tagamine, et on veel koht, kuhu tulla ning\n2.2 koostöö - et abistajad ja abistatavad üksteist maha ei tapaks.\nMerevägi peab tegelema samade asjadega.\n1. Teadma ja näitama, et teab, mis merealal toimub, et agressor ei saavutaks oma eesmärke vägivalda kasutamata. Kuulsusrikas põhjaminek kaamerate ees võib olla selles kontekstis samaväärne tõrjevõiduga.\n2.1 Tagama, et on olemas sadam ja see on mereteed pidi ligipääsetav; omama ja vahendama liitlastele ülevaadet olukorrast; kaitsma maaväe merepoolset tiiba kõige laiemas mõttes.\n2.2 Vahendama infot ja tegema koostööd. Muuhulgas eeldab see samu protseduure ja varasemat kokku harjutamist.\nSuuremas plaanis oleks äge omada midagi, mis vaenlast tegelikult heidutaks, mitte ainult ohustaks kohapeal tegutsevaid vägesid, vaid midagi enamat. Eesti kontekstis võiks see olla ähvardus Peterburgi ja Kaliningradi vaheline laevaliiklus läbi lõigata.\nVeel tuleb mõelda liitlastele. Vahel on vaja käia välismaal õppustel ja operatsioonidel ennast näitamas ja liitlasi toetamas. Veel olulisem on, et kuigi eraldi võetuna on iga Läänemere piirkonna merevägi Balti laevastikust nõrgem, saab pikemas perspektiivis riikide koostöös tekitada laevastiku, mis on Balti laevastikust üle. Kui iga riik oma nurgas innovaatiliselt ja asümmeetriliselt nokitseb, seda ei juhtu.\nKokkuvõttes vaatleb Kapten Trumm mereväe ülesandeid liiga kitsalt, taktikalisel tasandil. Trummipaadistik on osa ülal toodud ülesannete lahendamiseks sobimatu ja eeldab muuhulgas, et vaja on kahte laevastikku - ühte rahu ja teist sõja ajaks.\nPostitatud: 21 Mai, 2021 14:25\nkuna korralikke laevu osta ja üleval pidada ei jaksa, siis teeks hoopis nii, et laevade asemel ostaks ründekoptereid?\nneed toimetavad mere õhuruumis --soome laht ja liivi laht oleks kaetud ,samuti ka saare-ja hiiumaa lääneserv + meri.\nmu teada on nad võimelised kandma ka selliseid rakette ,mis teevad laevad piisavalt auklikuks.\nning lõpuks--ründekoptereid saab kasutada nii mereliste kui maiste kui õhus olevate sihtmärkide hävitamiseks....\nrannikumerel võiks olla muidugi ka flotill-kaks trummipaate, luureks ja miinide veeskamiseks.\nRündekopterid on tegelikult kokkuvõttes kallimad. Nende ostuhind on soolane ning lennutunni hind mõõtmatult suurem kui ühe laeva kasutamiskulud. Lisaks sellele ei lenda helikopter iga ilmaga ja ei suuda tegutseda 24/7 - erinevalt siis patrull-laevast.\nSelliseid ettepanekuid (kasutada lennuvahendeid) on siin teemas korduvalt välja käidud, kuid isegi kõige põgusam analüüs näitab, et see ei oleks kusagilt otsast odavam ega lihtsam lahendus. Lennuvahendid saavad kindlasti toetada mereseiret, kuid neist ei piisa meredomeeni kontrollimiseks.\nPostitatud: 21 Mai, 2021 14:50\njätaks siis VIII sajandi (viikingid laevadega) taktika ajalukku ja looks XXI sajandi droonivõimekuse? inimesi on vaja kordades vähem, hinnad odavamad, inimkaotused pea olematud?\nehk jälle kord sama küsimus--milleks valmistuda EELMISEKS sõjaks?\nPostitatud: 21 Mai, 2021 14:51\nAlustaks sellest, et loeks teema läbi?\nPostitatud: 21 Mai, 2021 14:58\nPiisaks sellestki kui loeks eelneva postituse mõttega läbi. Seal on juba kõik argumendid välja toodud.\nPostitatud: 21 Mai, 2021 15:16\n... Lisaks sellele ei lenda helikopter iga ilmaga ja ei suuda tegutseda 24/7 - erinevalt siis patrull-laevast...\nSee valeväide on (muu hulgas ka siin teemas) korduvalt ümber lükatud. Helikopterid lendavad ka ilmadega, mil laevad kükivad sadamates.\nKopteritel on palju eeliseid. IMHO on need Eesti mereala kontrollimiseks koos väiksemate alustega mõjusamad vahendid, kui raketikaatrid vms. suuremad veesõiduvahendid. Peamiselt asjaolu tõttu, et universaalse vahendina annab kopter kaitseplaneerijale rohkem valikuvabadusi. Laevaga Võru linna kaitset ei tõhusta. Kopteriga küll. Probleemiks on jooksevkulu ja teataval määral ka hind.\nÜldiselt on seda kopteriteemat siin teemas käsitletud lehekülgede kaupa ja huvilisel on abiks lehe ülaosas olev otsing. Ei ole mõtet seda kauna siin uuesti lahti kangutada.\nPostitatud: 21 Mai, 2021 15:27\nMa ei tea, kas sa oled piloot või tüürimees, aga minu tagasihoidlik kogemus ütleb siiski midagi muud. Lennuvahendid eriti mehitamata on võime kordajad merel, aga mitte võime ise.\nSoome mereväe tegelikud ülesanded on kirjas isegi nende kodulehel:\nLisaks vt Soome mereväe madruse käsiraamatu esimest peakükki: https://puolustusvoimat.fi/documents/19 ... -kasik.pdf\nPostitatud: 21 Mai, 2021 15:39\nSee valeväide on (muu hulgas ka siin teemas) korduvalt ümber lükatud.\nMulle küll meelde ei tule, et oleks midagi sellist näinud siin.\nSaad äkki viite panna vms?\nPostitatud: 21 Mai, 2021 15:47\nSee vist ei käi õige argumendi pihta, aga vastan ikka. Olin piloot. Enam ei lenda. Tunnen kopteripiloote ja tean, et kopter lendab pmst. iga ilmaga. Ka reisijatega.\nPostitatud: 21 Mai, 2021 15:49\nAita sant sauna ...\nküsisin Copterline tegelase käest järgi. Tormi tõttu ei jäetud ära ühtegi lendu. Ainus põhjus jäide. Tiivik ei lähe jäässe. Kerele tekib üsna paks jääkiht. Kopter ise suudab lennata, aga reisijateveol on omad reeglid. Seda võis ette tulla max 10 korda aastas.\nSellega loodan, et see "kopterid ei lenda" teema võiks olla kokku võetud.\nPostitatud: 21 Mai, 2021 15:53


8 kevadist ohutusnõuannet: ole hoolas, et toredad jalutuskäigud ootamatult õudusunenäoks ei muutuks - Lemmikloom\n8 kevadist ohutusnõuannet: ole hoolas, et toredad jalutuskäigud ootamatult õudusunenäoks ei muutuks\nIlusad ilmad lausa kutsuvad loodusesse. Õhtud on pikad ja lemmikutega saab ette võtta aina pikemaid jalutuskäike. Siiski on mõned olulised asjad, mida meeles pidada, et toredad ja rõõmsad jalutuskäigud ikka sellisteks jääkski. Tuletame meelde mõned olulised aspektid.\nKõike ei ole vaja suhu toppida\nEnne kui su koer kõikvõimalikke juurikaid ja puunotte närima hakkab, tasub veenduda, et need talle haiget ei tee. Mänguhoos võib lemmikloom ootamatult lämbumisolukorda sattuda ja see põhjustab paanikat nii sinus kui temas. Võta mängimiseks kaasa hoopis lendav taldrik, see on koerale ohutu ja sulle kerge kanda.\nHoia koer uutest taimedest eemal\nPaljud koerad söövad rohtu ja selles ei ole midagi halba. Kui su lemmikul on aga kombeks kõikvõimalikke taimi närima hakata, siis ole valvas. Paljud lilled ja põõsad võivad su lemmikule tekitada mürgistuse, teda oksendama panna või palavikku tõsta. Halvimal juhul võib tähelepanematus võrduda looma surmaga.\nKasuta kevadisel suurpuhastusel loomasõbralikke vahendeid\nKõlab küll elementaarsena, kuid paljud loomaomanikud unustavad koristades peaksid nad kasutama loomasõbralikke tooteid. Enne, kui tohutut keemiat poest koju tassima hakkad, veendu, et olukorras, kus su lemmik pärast kõik sinu puhastatud pinnad keelega üle käib, ta endale sellega mõnd tervisehäda ei tekita.\nPea kaks nädalat kadunud: Tõstamaal on kaks väikest taksikoera jäljetult kadunud 27.04.2019\nLeia omale sobivaim: noored avavad kodutute loomade abistamiseks lausa üle 20 kogumispunkti 25.04.2019\nHoia lemmikul allergiate suhtes silma peal\nOn koeri, keda kimbutavad kevadised allergiahood. Erinevalt inimestest, tekivad neil aga aevastushoogude asemel nahaprobleemid. Kui näed oma koeral mõnd kahtlast löövet, pöördu kindlasti arstile.\nAutode juures ole valvas\nSeda nii liiklusohutuse kui ka koera tervise mõttes. Teadagi võib autode alt nii mõndagi lekkida – looma jaoks võib olla tegemist põneva loiguga, kuhu oma nina ja suu sisse toppida. Liigeldes jälgi autosid, inimesi ja jalgrattureid.\nAlusta kirbu- ja puugitõrjega varakult\nKui su koer ei saa pidevalt parasiiditõrjet, siis nüüd on selleks küll kõige viimane aeg. Kindlasti tuleb lisaks kirbu- ja puugitõrjele ka ussirohtu kasutada.\nPark peab jääma lõbusaks mängupaigaks\nNii kui ilmad soojenevad, viivad inimesed oma lemmikuid rohkem ka koertele mõeldud mänguparkidesse. Veendu, et see oleks sinu koera jaoks ohutu, et seal ei toimuks mingit kiusamist ja et su lemmikul oleks lõbus. Nii jääb talle sellest paigast hea mälestus.\nEi mingeid magusaineid!\nOlgugi, et suur lihavõtteaegne šokolaadisöömine on läbi, vedeleb paljudel meist laual pidustuste jääke kommide näol. Kanna hoolt, et su lemmik neid kätte ei saaks, need ei tee tema tervisele kuidagimoodi head.


Looduses liikuvaid koeri võib ähvardada surmaga lõppev haigus - Lemmikloom\nKolm aastat tagasi pani Eesti koeraomanikke ja loomaarste muretsema paljude koerte ootamatu haigestumine leptospiroosi. Enamus loomaarste polnud varem sellise diagnoosiga patsientidega aga kokku puutunudki, kirjutab MTÜ Teie Loomakliinikud loomaarst dr Angela Tiivel.\nVahepealsetel aastatel on leptospiroosi haigestunuid olnud peamiselt üksikjuhtudena. See sügis ei ole veel kaua kestnud, kuid peab siiski tõdema, et leptospiroosi haigestunud patsiente on rohkem kui eelmisel aastal. Hoolimata sellest, et sügis on juba käes, tuleks siiski koeri, kes liiguvad metsas ja parkides vaktsineerida.\nLeptospiroos on bakteriaalne haigus, mida esineb kõikjal maailmas. Seda on diagnoositud rohkem kui 150 imetajaliigil, sealhulgas inimestel ja koertel. Erinevaid haigustekitajaid on üle 250. Leptospiroosi looduslikeks reservuaarideks on sagedamini rotid ja hiired, aga ka mitmed teised kodu- ja metsloomad, kellel haigus kliiniliselt ei avaldugi, aga kes eritavad uriiniga keskkonda suurel hulgal haigustekitajaid. Need püsivad vihmaste ilmadega keskkonnas küllalt kaua, isegi mitu kuud.\nKoerad nakatuvad peamiselt limaskesta- või nahavigastuste kaudu, kui puutuvad kokku leptospiirasid sisaldava uriini või uriiniga saastunud pinnase, vee või söögiga. Kasside haigestumisest on maailmast teada vaid üksikjuhud.\nKliiniline pilt võib avaldub juba mõne päeva kuni paari nädala pärast ja on väga varieeruv. Peamine sümptom on isutus ja loidus, võib esineda kehatemperatuuri tõus, mõnedel liigjoomine ja -urineerimine, kõhulahtisus, oksendamine. Tüüpiline limaskestade ja naha kollasus ei pruugi alati avalduda.\nKass loobub kasutamast liivakasti? See on märk, et tal võivad olla tõsised põieprobleemid 29.09.2015\nÜliägeda vormi esimesed nähud on apaatsus ja temperatuuri tõus. Haigus progresseerub nii kiiresti, et loom sureb ühe-kahe päevaga, ilma et kliinilised tunnused jõuaksid ilmneda. Röntgeniülesvõttel võib täheldada kopsumuutusi. Vereproovis võivad olla suurenenud neerunäitajad ja rohkem maksaensüüme. On kerge aneemia, veres rohkem põletikurakke ja vähem vereliistakuid.\nVereprooviga saab määrata, kas organismis on leptospiirade vastaseid antikehi. Haiguse algusjärgus võib antikehade tiiter olla negatiivne, sellepärast tuleb haiguskahtlastel koertel kindlasti 710 päeva pärast antikehade tiiter uuesti määrata. Positiivne antikehade tiiter võib tähendada\nkas vaktsineerimise või haiguse läbipõdemise tagajärjel tekkinud antikehi.\nHaiged koerad tuleb hospitaliseerida, nad vajavad sümptomaatilist ravi, veenisisest tilkinfusiooni, vajaduse korral maksa- ja neerufunktsioone toetavaid preparaate jne. Nii inimestel kui ka koertel kasutatakse leptospiroosi raviks penitsilliini ja doksütsükliini.\nMillised ettevaatusabinõud tasub kasutusele võtta?\nNakkuskahtlase loomaga tuleb ringi liikuda nii vähe kui võimalik. Tuleb vältida laste, rasedate ja immuunpuudulikkusega inimeste kokkupuudet haiguskahtlase loomaga. Haige looma uriini koristades peab olema väga ettevaatlik, kätte tuleb kindlasti panna kilekindad ja pinnad hiljem\ndesinfitseerida. Haige looma eest hoolitsedes tuleb sageli käsi pesta.\nKoerte nakatumise vältimiseks on oluline, et loomad ei jooks seisvatest veekogudest: järved, tiigid, kraavid, soised alad, lombid jm. Vaktsineerimine annab immuunsuse mõnede tüvede poolt põhjustatud haigestumise vastu maksimum aastaks.\nVaktsineerimise vajalikkust peaks arutama oma loomaarstiga. Vaktsineerima peaks koeri, kes reisivad lõunapoolsetesse riikidesse. Kindlasti ka jahil käivaid koeri ja neid, kes võiksid kokku puutuda hiirte ja rottidega (farmis, laudas, keldris).\nPikem ülevaade meie kliiniku kodulehel.\nTasub teada: miks on kutsika varajane sotsialiseerimine oluline?


Lastekaitse Liit » Veebitunnid ja fotojaht: “Laste ja noorte hääl kohaliku elu korraldamisel 2021”\nLastekaitse Liit › Uudised ja teated › Veebitunnid ja fotojaht: “Laste ja noorte hääl kohaliku elu korraldamisel 2021”\nVeebitunnid ja fotojaht: “Laste ja noorte hääl kohaliku elu korraldamisel 2021”\n“Lase fantaasia valla ja mõtle, et kiigud just sellisel kiigul, mida pole veel kellelgi.\nKujuteldav Kiik on juba paar aastat sellises seisukorras…”\nNii kõlab üks paljudest kommentaaridest, mis tuli kaasa fotojahile saadetud jäädvustustega. “Laste ja noorte hääl kohaliku elu korraldamisel 2021” raames korraldatud külalistundides ja fotojahil osales kokku üle 150 lapse.\nLaste mõtete kogumiseks ja nende igapäevaelu ning kohalikku elukorraldust puudutavate ootuste väljaselgitamiseks viisid Õiguskantsleri Kantselei, Lastekaitse Liit ja Rakendusliku Antropoloogia Keskus läbi veebitunde ning korraldasid fotojahi. Fotojahil said lapsed ja noored välja tuua paigad, mis nende arvates on lapsesõbralikud või mis tuleks lapsesõbralikumaks muuta.\nLoe, millised on laste ja noorte peamised sõnumid kohaliku elu korraldajatele\nFotojahi jäädvustused videoklipina\nLisainfo: Osale fotojahis „Laste ja noorte hääl kohaliku elu korraldamisel“!\nSiit on näha kolm kõnekamat fotot, mis pälvisid AHHAA kinkekaardi.\nLastekaitse Liidu eripreemiad\nLastekaitse Liidu eripreemia kuulub kolmele fotole, kus konkursil osalejad on märganud seda, mis on hästi või pakkunud loovat lahendust mõne probleemi lahendamiseks.\nKogukonna aed. Tore ja arenev koht, kus on mõnikord tore käia talgutel või lihtsalt ringi vaadata. Seal kasvatatakse ka taimi ja võetakse sealsamas olevatest mesitarudest mett.\n5B klassi õpilased soovisid tähelepanu pöörata asjaolule, et meil on pooleliolev ujula olemas juba üle kümne aasta, kuid kahjuks ei ehitata seda valmis. Õpilased on sunnitud ujumas käimiseks (nii vabal ajal kui ka kooliga) sõitma naabervaldadesse.\nTäname kõiki osalejaid, ettevõtmisi toetanud täiskasvanuid, koole ja organisatsioone, kes aitasid laste hääle kuuldavamaks teha!


Aiasõber | DEV » Privaatsuspoliitika\nAiasõber austab Teie privaatsust ja käsitleb Teie poolt Aiasõbrale avaldatud teavet konfidentsiaalselt kooskõlas kõigi siseriiklike ja Euroopa Liidu õigusaktidega.\nMüüja – Aiasõber OÜ reg nr 10209468, aadress Ändi tee 18, Tüki küla, 61411 Tartu, Tartu maakond, Eesti vabariik. Klienditeeninduse number +372 552 9369, edaspidi Aiasõber;\nAiasõber – elektrooniline pood aadressil www.aiasober.ee ja/või www.aiasober.com ja/või punktis 1.1. nimetatud asukohas tegutsev aiandi müügiplats;\nKlient – füüsiline täisealine isik, kelle tegevus ei ole piiratud kehtiva kohtumäärusega või juriidiline isik;\nKoostööpartner – Aiasõbra e-poes või aiandis kaupu või teenuseid pakkuv juriidiline keha või eraisik;\nKonto – kliendi Aiasõbra lehel registreeritud isiklikke andmeid ja tellimuste ajalugu sisaldav kogum;\nAiasõber kontod – Aiasõbra kontod sotsiaalvõrgustikes nagu Facebook, Twitter, Instagramm, LinkedIn jms, mis annavad teavet Aiasõbra e-poe ja aiandi toodete ning teenuste kohta;\nTeenused – kõik Aiasõbra poolt kliendile pakutavad teenused;\nParool – Kliendi poolt määratud kombinatsioon tähtedest ja numbritest, mis võetakse kasutusele esimesel Aiasõbra kliendiks registreerimise sammul. Parool on vajalik edaspidiseks kontole sisselogimiseks;\nKüpsis (cookie) – väike fail, mis saadetakse Aiasõbra e-poodi külastava kliendi seadmesse. Antud definitsioon hõlmab lisaks küpsise-failile sarnast laadi failide kasutamist;\nTellimistingimused – kinnitatud Aiasõbra müügieeskirjad;\nOtseturundus – tegevus, mille eesmärk on e-posti, telefoni või muul otsesel teel pakkuda kliendile Aiasõbra kaupu ja teenuseid või küsida Kliendi arvamust kavandatavate kaupade pakkumiseks või teenuste osutamiseks.\nAiasõber OÜ Privaatsuspoliitika sätestab reeglid isikuandmete säilitamiseks, kogumiseks ja töötlemiseks, juhul, kui kasutatakse Aiasõbra teenuseid.\nPrivaatsuspoliitika on mõeldud turvalisuse ja isikuandmete kaitse tagamiseks Klientidele, et kaitsta neid ebaseadusliku isikuandmete kasutamise eest.\nKlient kinnitab Aiasõbra lehe kasutamisega, et nõustub käesolevate Privaatsustingimustega ja annab nõusoleku enda isikuandete töötlemiseks. Privaatsuspoliitika on avalik ning kõigile kättesaadav Aiasõbra lehel. Iga uus klient, kes esmakordselt sõlmib Aiasõbras müügitehingu, annab kinnituse isikuandmete töötlemise nõusoleku kohta.\nAiasõbra leht sisaldab linke teiste ettevõtete ja organisatsioonide veebilehtedele ning et Müüja ei ole vastutav taoliste veebilehtede ega nende poolt pakutava privaatsuspoliitika tingimuste ja esitusviisi eest. Klient peab taolistel juhtudel end Aiasõbra lehel reklaamivate ettevõtete reeglite, Privaatsuspoliitika ja teiste dokumentidega kurssi viima.\nKliendil on võimalik Aiasõbra lehel ost sooritada kas end eelnevalt kliendiks registreerides või ilma registreerimata. Ilma registreerimata ostu puhul on Klient kohustatud Müüjale avaldama järgmised isikuandmed: ees- ja perekonnanimi, aadress, telefoninumber, e-postiaadress ja kohaletoimetamise aadress. Klient on vastutav enda poolt avaldatud isikuandmete õigsuse eest.\nIsikud, kes soovivad end Aiasõbra lehel registreerida, peavad esitama enda kehtiva e-postiaadressi ja seadma parooli. Sel moel loob klient endale konto. Kliendi konto loomisel küsime järgmist infot: Kliendi nimi, telefoninumber, e-posti aadress. Klient on vastutav antud andmete õigsuse eest. Kliendile antakse registreerides kasutaja-ID. Kliendil on õigus igal ajal muuta ja/või täiendada isikuandmeid kontol või kustutada Aiasõbras oma konto. Konto kustutamiseks tuleb võtta meiega ühendust e-posti teel aadressil aiasober@aiasober.ee.\nAiasõbra Kliendi isikukood on nõutud juhul, kui Klient soetab kaupu maksetähtajaga, järelmaksuga või sooritab ostu Aiasõbra Koostööpartnerilt\nE-posti aadress – vajalik Kliendile tellimusekinnituse ja muude ostetud kaubaga seotud dokumentide (arve, kasvatusjuhised, liigikirjeldused jms) saatmiseks; Kasutamistingimustes ettenähtud juhtudel Kliendiga ühenduse võtmiseks; Kliendi nõusolekul otseturunduspakkumiste edastamiseks.\nTelefoni number – vajalik Kliendile tellimuse staatuse kohta info edastamiseks, sealhulgas selleks, et teavitada klienti koos tellimuse numbriga, kui kaup on valmis üleandmiseks pakiautomaadi või mõne muu postiteenuse kaudu tellimuse teinud tellijale teate edastamiseks sellest, kuidas on võimalik tellimus kätte saada; Kliendiga ühenduse võtmiseks Kasutamistingimustes sätestatud juhtudel või Kullerteenuse kasutamisel kauba üleandmise kokkuleppimiseks; Kliendi nõusolekul otseturunduspakkumiste edastamiseks. Kiireks teavitamiseks, kui klient on aiandisse unustanud või kaotanud oma asju või dokumente.\nIsikukood ja isikut tõendav dokument – vajalik Kliendile tellimuse vormistamiseks kasutades maksetähtaega arvete tasumisel isiku samasuse tuvastamiseks.\nAiasõber.ee veebilehel ostude turvalisuse tagab SSL (ingl. Secure Socket Layer) sertifikaat.\nMüüja kinnitab, et Kliendi isikuandmed on olulised selleks, et Kliendil oleks võimalik kasutada Aiasõbra teenuseid (sh õigus osaleda kampaaniates).\nMüüja kohustub Kliendi isikuandmeid mitte avaldama kolmandatele isikutele välja arvatud järgmistel juhtudel:\nteenuse osutamiseks või Aiasõbra Koostööpartneritelt kauba või teenuse tellimiseks, kui kohaletoimetamisel on vajalikud Kliendi isikuandmed;\nesitada kirjalik taotlus Müüjale, et Müüja tutvustaks Kliendile tema kohta seni kogutud isikuandmeid. Teave edastatakse Kliendi e-postiaadressile;\nesitada Müüjale kirjalik taotlus, et saada teavet oma isikuandmete kogumise kohta ning uurimaks, mille jaoks neid töödeldakse ning kellele on tema andmed esitatud viimase aasta jooksul. Teave esitatakse Kliendile e-posti teel;\nesitada Müüjale taotlus e-posti teel aiasober@aiasober.ee, et paluda tühistada oma konto või peatada isikuandmete töötlemine, kui isikuandmete töötlemisel on eiratud Privaatsuspoliitikas ja Eesti Vabariigis seadustes sätestatud tingimusi;\nmitte nõustuda Privaatsuspoliitikas ette nähtud isikuandmete töötlemisega. Sel juhul ei ole Kliendil võimalik soetada Aiasõbra lehelt ka kaupu ega teenuseid;\nSissetulevad ja väljaminevad kõned võidakse salvestada ja säilitada tulenevalt arvete tasumisest ja pretensioonide esitamise ajast.\nMüüja säilitab Kliendi tellimusega seotud andmeid kuni seitse (7) kalendriaastat alates Müüja majandusaasta lõppemisele järgnevast kalendriaastast lähtudes eesmärgist tagada Müüjale tema õiguste ja kohustuste ning kliendile tema ostja- ja tarbijaõiguste realiseerimine (nt kauba tagastamine; garantii; kauba tagasikutsumine; maksuõigusest tulenev; isikute esitatavate nõuete maksmapaneku võimaldamine).\nKlient on kohustatud kaitsma oma kasutajanime, parooli ja teisi andmeid. Klient ei pea avaldama oma isikuandmeid kolmandatele isikutele ja ka Müüjal on keelatud isikuandmeid kolmandatele isikutele edastada. Juhul, kui Klient märkab midagi kahtlast seoses oma kontoga Aiasõbras, siis tuleb sellest kohe Müüjat teavitada.\nSelleks, et kindlustada Aiasõbra teenuste täielik kvaliteet, kasutab Aiasõber oma lehel küpsiseid. Kliendil on võimalik näha, millist laadi informatsiooni (küpsiseid) Müüja või Müüja Koostööpartnerid salvestavad, lisaks on Kliendil võimalik küpsiseid ka osaliselt või täielikult kustutada. Klient nõustub Privaatsuspoliitikaga nõustudes, et tema arvutisse lisatakse küpsised. Nõusolekut on Kliendil igal ajal võimalik tagasi võtta, kuid antud juhul ei pruugi Aiasõbra e-poe kõik vajalikud funktsioonid töötada. Kliendil on õigus küsida Aiasõbra Koostööpartneritelt, milliseid küpsiseid nemad kasutavad.\nTeist tüüpi küpsised – kasutatakse informatsiooni kogumiseks ja statistiliste andmete kogumiseks, et pakkuda Klientidele asjakohast ja just teda huvitavat sisu ning säilitada külastuste ajalugu.


Tänavasõidu lahtised kiivrid - Velt Motocenter\nTule proovisõiduleMotohooldusVaruosadFinantseerimineKontakt Broneeri hooldus\nMüük +372 5199 9799 Varuosad +372 5656 6665 Tallinna hooldus +372 5665 7255 Tartu müük +372 5199 9304 Tartu hooldus +372 5199 9034\nAprilia tootevalikMoto Guzzi mudelivalikCFMOTO mudelivalik\nVespa mudelivalikPeugeot mudelivalikAprilia mudelivalikPiaggio mudelivalikVespa varustus\nSuper SOCO mudelivalikDoohan mudelivalikVespa mudelivalik\nLaste ATV ja mootorrattad\nATV haagised ja haakeseadmed\nINOKIM mudelivalikINOKIM lisavarustusINOKIM rehvid ja siserehvid\nKaabo mudelivalikKaabo lisavarustusKaabo rehvid ja siserehvid\nVelt Smart Scooter mudelivalikVelt Smart Scooter lisavarustusVelt Smart rehvid ja siserehvid\nINOKIM elektritõukeratastestMiks elektriõukeratas?Kuidas valida elektritõukeratastVolitatud ametlikud elektritõukerataste müüjadHoiatus e-odavmüüjatelt ostes!Reeglid elektritõukerattaga liikumiselVelt Smart elektritõukeratastestVSETT elektritõukeratastestKaabo elektritõukeratastestElektritõukerataste hooldus ja rehvivahetusGaleriiVideod\nLumesahad ja lumepuhuridATV kohvridKaitserauadATV haagised ja haakeseadmedRoomikud ja ketidVintsid ja adapteridMetsatehnikaHooldusniidukidKäivitusabidTänavahooldus seadmedRehvidVeljedMuu lisavarustusUTV lisavarustusTöötuled\nSoojuskiirgurid / Kamado grillidEripakkumised\nHoolduskeskusedHoolduse hinnakiriElektritõukerataste hoolduse hinnakiriMeie pakutavad teenusedKohapeal olevad varuosadAvariijärgsed toimingud ja remontTööd saab hooldustööde vastuvõtja-varuosaspetsialistTööd saab mototehnika hooldemeister-komplekteerijaHoiatus AP Motost ostes Aprilia, Vespa, Moto GuzziKasulik teada, tehniline info\nInbank järelmaksTF Bank järelmaksSvea ostukontoLHV järelmaksLiisi järelmaksESTO järelmaksFinecon juriidiliste isikute liisingMogo järelmaks\nTootevalikus on maalimakuulsad Itaalia päritolu Suomy ja Blauer kiivrid. Suomy ja Blaueri tihe koostöö superbike ja MotoGp sõitjatega tagab parima lõpptulemuse. Läbi aastate on nende kiivritootjate põhiliseks eesmärgiks klientide rahulolu. Blauer on üle maailma tuntud kui väga mugavad ja mitmefunktsionaalsed, helikindlad kvaliteetkiivrid. Lisaks pakume HJC mootorratturi turvakiivreid. USA turul on HJC enim kasutust leidnud kiiver. Mudeleid leidub kõikidele nõudmistele, matkasõitjatele, linnabikeritele ja krossisõitjatele. Paljudel mudelitel on liigutatav päikesesirm/visiir. Valikus on sidesüsteemid mitmete erilahendustega CardoSystem´lt. Valikus on kvaliteetsed ja samas taskukohased Scott krossikiivrid. Prillidest on absoluutne tippkvaliteet tootjalt 100% - How much effort do you give? 100% krossi- ja enduroprillide eripäraks on kasutajakogemus läbi aastate, funktsionaalsus, minimaalne disain ja hea nähtavus. Prillid, millega saad pühenduda ainult võistlustele ja jätta endast kõik rajale. Suur kaubavalik kohapeal.\nTänavasõidu lahtised kiivrid\nSõiduvarustusKiivridTänavasõidu lahtised kiivrid\nL (58-60) 6\nM (56-58) 6\nS (54-56) 4\nXL (60-62) 6\nXS (52-54) 4\nBlauer Pilot 1.1 Monochrome\nAlates 7,12€ kuus\nBlauer Pilot 2.0\nAlates 7,87€ kuus\nBlauer Pilot 1.1 Leather\nAlates 9,37€ kuus\nBlauer Pilot 1.1 Carbon


Mia jutukas: Suure seikluse algus vol2\nSuure seikluse algus vol2\nMa ei lähe mitte kunagi kuhugi naaberriikidest kaugemale ilma reisikindlustuseta. Seda sellepärast, et iga kord olen ka vähemalt sisse pandud raha koguse tagasi saanud. Omaette juba mõtlesingi, et kuna olen juba pagasist ilma jäänud nii varastamise kui lennujaamas kaotamise tõttu ning ka meditsiinikindlustus on vajalikuks osutunud, siis ju järgmiseks on mingi reisitõrge. Siis oleks kogu komplekt koos.\nJa nii läkski. Olin ostnud bussipileti igaks juhuks varasemale Tallinn-Riia bussile, et juhuks kui buss katki läheb või midagi. No nii naljaga pooleks eks. Aga arvake ära!? Kelle bussi pidurid ütlesid juba Pärnus ehk esimeses peatuses üles? Kusjuures tegu oli luksuslikuma sõidukiga ning enne Pärnut ei olnud ka ühtegi vihjet, et miski halvasti minna võiks. Niisiis veetsime Pärnus tunnikese – bussijuht püüdes oma sõbrale elu sisse puhuda ja nii, et see samal ajal kõrvulukustavalt ei röögiks ning meie lootes parimat. Ning lõpuks tuli ikka uus buss järele kutsuda. Ma muidugi pidin enne end pooleks närveerima. Oli ju oht, et jään kolmest lennukist maha. Bussijuht aga laiutas vaid käsi ja andis vautšeri, et saaksin soovi korral järgmine kord nendega poole hinna eest sõita. Khm… kui paljud teist unistaksid odavamast järgmisest sõidust sama firmaga, kelle bussi pidurid just üles ütlesid!? Samas ei nõustunud nad mind lennujaamani ära viskama ja seega sai suurest ajaaugust üsna kitsas pilu.\nHea osa bussireisist oli aga tutvumine imenaisega minu kõrvalpingis, kes töötab haiglas ja õpib samal ajal usas meditsiini, kasvatab poega ning teenib lisaraha programmeerimisega ning nagu sellest vähe oleks – on ta ka maailmakarika tasemel võistlev rattasportlane. Kuidas ta küll suudab seda kõike?\nÕnneks oli sama bussi peal ka üks hindu ning pidime samale lennule jõudma. Paras kokkusattumus eks? Igatahes leppisime kokku, et organiseerime end koos lennujaama. Ta rääkis, et talle tuleb vist sõber järele. Muidugi oli kõik väga indiapärane ning Riiasse jõudes ei olnud ta kindel, kas keegi tuleb või võtame takso ning kõik kokkulepped oleks nagu olemata olnud. Samuti ei suutnud ta ühegi sõbrale võetud kõne jooksul järele uurida, kas autos üldse ruumi minu jaoks on. Oh jah… selle organiseerimatusega pean vist lihtsalt harjuma. Õnneks siiski oli autos ruumi ja sõber oli ka nõus mind ära viskama, aga see ei takistanud neid kahekesi tea väikse kotiga mul täiel kiirusel eest kimamast samas kui mina lohistasin oma hiigelpagasit järele.\nÕnneks jõudsime kõik siiski eluga lennujaama ja lennukinigi oli veel aega. Siis aga selgus veidi halvem üllatus. Nimelt öeldi meile, et Istanbulis on torm vms ja Delhi lend lükkub kindlalt 24h edasi, Mumbai oma ehk toimub hilinemisega. Igatahes juba Riias ootasime oma lennukit mitu tundi planeeritust kauem ja kui viimaks Istanbuli jõudsime, oli seal paras segadus. Ma polnud just eriti vaimustuses mõttest, et nüüd ka viimasest lennukist pika ajavaru kiuste maha jään ja mingi tobeda jama tõttu nüüd terve ööpäeva kaotan. Seal aga veetsime tunde ja tunde järjekordades seistes, pagasit taga otsides, alternatiive uurides ning lõpuks nagu zombid veel tunde enda lennufirma poolt korraldatud hotelli viimist oodates. Sealne bürokraatia tundus hullem kui India oma. Mingil hetkel paistis kõigi nägudest allaandmine. Tundus, et kuigi ilm paistis olevat ilus ja ma siiani ei saa hästi aru, mis seal lende hilinema pani, ei olnud meie seltskond ainsad, kes võõras riigis lõksus olid. Vähemalt ei pidanud ma Euroopa Liidu kodanikuna omale veel viisat hankima hakkama ning kuigi päris kõiki lubatud kompenseerimisvõtteid meile ei kohaldatud, läks meil üsna hästi.\nMeid viidi kesklinna imeilusasse hotelli. Olime olnud ühel lennul ka eestlastest paariga, kes kuuendat talve sammud Lõuna-India poole seadsid ning veetsingi palju aega koos nende ning hindu ja tema lätlasest äripartneriga, kes koos Eestis ayurveda kliinikut peavad.\nKuna jõudsime hotelli alles veidi enne südaööd, siis oli üsna suur oht, et me siiski ei saa sel päeval süüa. Siiski kokad tulid vastu ja tegid mulle oodatud võiku asemel hiigelsandwichi koos kuhja friikatega. Mina sain samal ajal lõõgastuda nende imeilusa panoraamvaatega restorani mugavas tugitoolis, imetledes lakke ehitatud tähistaevast ning aknast paistvaid linna peamisi vaatamisväärsusi ning päris tähti. Samas nt hindu ja lätlane olid pandud mingisse äärelinna kütteta hotelli. Meie oma oli aga neljatärnine.\nKuna tundus, et kaasmaalastest paarike tahab siiski omaette aega veeta ja mina ei tahtnud jätta kasutamata sülle kukkunud võimalust Türgiga tutvuda, siis broneerisin iseendale poolepäevase linnatuuri. See pidi algama hommikul kell kaheksa, nii et magada sain vaid mõned tunnid, aga ma ei kahetse üldse. Meie giid nägi välja nagu üks paha hotellipoiss filmist Üksinda kodus 2. Nägin ära Hagia Sofia, sinise mošee, vana hipodroomi ala, ühe imelisi freskosid täis kiriku ning nende suure katusealuse tururajooni. Sinna jätsin muidugi ma päris paraja portsu raha, sest ma ei saanud tulla Türgist ära ilma kohalike kõrvarõngasteta ning armusin ühte hõbesõrmusesse. Seal on üldse igal pool ainult häbeehted, aga hinnad küll turistisõbralikud ei ole.\nSamas aga sain oma tuuril tuttavaks ühe Pakistani-USA perega. Me olimegi suures bussis vaid neljakesi. Läksime pärast üheskoos turgu avastama. Enne aga tuli üllatuslikult mingi vaibakaupluse külastus, kust meie giid raudselt pappi sai. Igal pool mujal oli tal kogu aeg kiire, aga seal võisime olla nii kaua, kui tahtsime. Meie ette laotati muudkui uusi ja uhkemaid vaipu ning saime juua Türgi kanget teed naljakatest klaasikestest. Ma küll veidi ärritusin, et meie kalli ekskursiooni sisse selline salanüke lülitati, aga tegelikult on seegi osa sealsest kultuurist.\nTurul käidud, otsustasime kuskil lõunat süüa. Olin üsna näljane, sest feta-põhine hommikusöök oli liiga võõras minu maitse jaoks ning sõin vaid kaks saiaviilakat ning veidi fetat. Krõbinate peale käiv jogurt oli ka mingi jälkus. Pakun, et kitsepiimast. Niisiis tahtsime kõik väga süüa.\nNemad olid moslemipere, mis oli mulle üsna uus kogemus. Ema kandis burkat (vist) ja isa tegi kõik otsused terve pere eest. Sööma sattusime aga imeilusassse kohta. Pidime selleks läbima mingi luks ehetepoe, kus seisis vist kümneid töötajaid, valmis hüppama väiksemagi kliendisoovi peale. Meid juhatati kuhugi üles korrusele paradiisi. Läbi maja ulatus sisehoov, mille seinu katsid erinevate ronitaimede mustrid ning söök oli oivaline. Mul oli hea meel midagi türgipärast proovida, kuigi ma ei ole kindel, kas see oli just see. Igatahes proovisin ära nii palju kohalikke maiustusi, kui suutsin end sööma sundida.\nViimaks saatsid nad mu tagasi hotelli ja juba varsti pärast seda oligi aeg taas lennujaama poole vurada. Seal oli küll külm, aga ilm oli imeilus – väidetavalt üle nädalate. Ainus sekeldus oli mingi hotellipoisiga, kes enne ära minekut mu tuppa tungis ja oma olematu inglise keelega mult igasuguseid asju päris. Esialgu minibaari kohta. Siis aga mainis ta suitsetamist ning ma ei saanud aru, kas ta uurib, kas ma tahan suitsetada või kas ma olen juba toas suitsetanud. Vihastasin aga siis, kui ta ikka ära ei läinud ning lõpuks mult viit minutit palus. Arvan, et sellest ei olnud võimalik valesti aru saada. Minu reaktsioon hirmutas ta minema koos kerge vabandusega. Aga saime Harshiga jälle naerda, kuidas ma oskan jamadesse sattuda ka oma toast väljumata.\nSamas valmistas Istanbul väga positiivse ülaltuse ning tahaksin sinna kunagi naasta. Kasvõi selleks, et näha veel, kuidas autod mäest üles tagurdavad, et parkida või bussid täpselt vastu põõsast ruumipuuduses peatuvad.\nTegelikult lennujaamas oli seiklusi veel. Kõigepealt otsustasid nad ära konfiskeerida mu mängu-käerauad. Nende olematu inglise keelega ei aidanud ka selgitused, et neid saab ise avada ja puha. Korrati vaid kummalise aktsendiga sõna problem. Ning mänguasjad läksid ühte sahtlisse. Huvitav, kas õhtuks? Nende päralt on ju ka röntgenaparaat ning kindlasti ka läbiotsimistuba.\nSeejärel tuli meil ametnikelt kindlustuse tarbeks välja kaubelda tõend, et jäime nende süül oma lendudest maha. See oli taas üllatavalt keeruline ülesanne. Tundus, nagu nad teeksid seda esmakordselt. Samas tundub see kummaline nii suure lennujaama puhul. Lennud ju hilinevad kogu aeg. Kuidagi siiski võluti lõpuks mingi blankett välja ning varsti saime igaüks taas oma lennukile.\nIndia-lend oli täitsa sujuv. Muudatuste tõttu oli muidugi kaotsi läinud minu toidusoov, aga ehk see oligi hea, sest kunagi valitud low-calorie meal oli üsna jälk. Lugesin suurema osa teest raamatut ning siis, kui lõpuks paar tundi magada otsustasin, hakaks mu terve tee vaikinud naaber minuga jutustama. Saime sõpradeks ning magamisest ei tulnud midagi välja. Aga see tasus täiega ära, sest ta hoolitses Delhis minu eest igakülgselt. Aitas mul keset ööd kindlaks teha, millal on järgmised lennud ning kui selgus, et peaksin ligi 12h ootama, siis otsustasin, et tahan iga hinna eest edasi liikuda. Seega viis ta mu linna põhibussijaama. Sain testida uut metroo lennujaama liini ning kuigi ta ei teadnud eriti midagi bussiga reisimise kohta, oli ta nõus minu pärast vastassuunas sõitma ning vajadusel veelgi rohkem vaeva nägema. Sain korduvalt tõsta oma pommkohvrit röntgenisse ning rahustada turvasid, et kannan viina, mitte veini. For some strange reason…\nÕnneks siiski oli bussijaamas juba ees sobiv buss. Pidin vaid kohvriga kuumaastiku läbima ning ennast selle kõige odavama sõiduriista peale, mis igal pool peatub ja kus end suure tõenäosusega ära määrid, ronima. Mul ei olnud aega isegi süüa ja juua ma ei julgenud, sest tee peal selgus, et on vaid üks vetsupeatus kuue tunni kohta. See aga oli selline urgas, kus auguga vetsukabiinil ei olnud isegi ust. Oli aga suurepärane vaade kõigile seal olijatele ning neil sulle. Ma lihtsalt ei julgenud sinna kõigi ette minna. Kes teab mis nii üksiku valge neiuga juhtuda võinuks. Seega hoidsin ülejäänud neli tundi jalgu risti. Lisaks tuli mul suur osa teest hoida oma kohvrit kinni, et see minuga kohakuti olevast pidevalt lahti vajuvast uksest välja ei sõidaks ning mõne lõigu ajal oli buss ka nii täis, et sain, jalad krõnksus, istmetevahel paikneva kohvri peale toetuda. Lõpuks juba palvetasin, et rohkem inimesi peale ei tuleks.\nJõudsin ka juba vihapisaraid valada, sest kõigest hoolimata ütles Harsh, et ei saa mulle hilinemise tõttu Jaipuri vastu tulla ning palus, et ma end ise Ajmeri korraldaksin. Olin täiesti magamata, vihane, räpane ja enam mitte kõige paremas tujus. Aga mis mul üle jäi. Üritasin vaid pisaraid naabrite eest varjata.\nKa Jaipuris peatusin vaid mõneks minutiks. Kõrvad juba valutasid busside pidevast signaalitamisest ning juhtida sõiduvõtted ajasid mind närvi, nälg tahtis ka ära tappa, aga midagi polnud teha. Jõudsin vaid vetsust läbi joosta ning juba tuli järgmisele bussile tormata. Aga tegelikult on mul hea meel, et bussiaegadega nii vedas. Oleks vaid nende luksbussi tahtnud. Meie mõistes siis lihtsalt puhast sõidukit, mille uksed kinni käivad ja kus end nii kergelt ära ei määri.\nSeega sõitsin söömata kümmekond tundi ning seda kõike ühe poisi pärast. Proovide ise 57 tunni ning 18 sõidukiga läbida üle 5000 kilomeetri mõne poisi pärast. Ta parem olgu seda väärt, kurat võtaks!\nPostitaja: Mia kell 14:01\nÜkskord - varem või hiljem - näen ma, mis seal tek...\nVanajumala viha on ikka vägev


ARK hakkab väljastama uudseid registreerimistunnistusi - Äripäev\nARK hakkab väljastama uudseid registreerimistunnistusi\n14. september 2004, 16:57\nTulevast nädalast väljastab ARK uuele blanketile trükitud registreerimistunnistusi, mis on praeguse A ja B osa asemel üheosaliseks.\nPraegused registreerimistunnistused kehtivad edasi ja neid välja vahetama ei pea.\nAlates homsest hakkab kehtima majandus- ja kommunikatsiooniministri määrus ?Mootorsõiduki ja selle haagise registreerimise eeskiri?, mille kohaselt hakatakse väljastama ka uusi registreerimistunnistusi. Klientide paremaks teenindamiseks teostatakse tarkvarasüsteemi ümberhäälestustööd ja süsteemi testimine nädalavahetusel, seetõttu hakatakse uusi registreerimistunnistusi väljastama järgmisest nädalast, teatas ARK Uue registreerimistunnistuse andmeväljad muutuvad teiste Euroopa Liidu riikidega sarnaseks, kus kohustuslikud väljad on Euroopa Liidu direktiivi kohaselt tähistatud. Kolmeks jaotatud blanketil on esimeses osas omaniku ja sõiduki registreerimisandmed, teises osas sõiduki tehnilised andmed ja kolmandas andmeväljad registreerimistunnistuse väljastamise kohta, seerianumber, tüübikinnituse numbrid ja lahter märkuste jaoks.\n?Registreerimistunnistuse andmeväljade märkimiseks kasutatavad tähistused muudavad registreerimistunnistuse lugemise arusaadavaks kõigile asjaosalistele olenemata nende emakeelest,? selgitas ARK registreerimisosakonna juhataja Sulev Vill.\nAndmeväljadest muutub kõige enam isikutega seotud lahter (tähistatud tähega C). Nii sõiduki omaniku kui ka kasutajate andmed märgitakse ühele infoväljale.\nKui praegu jagunevad sõidukitega seotud isikud omanikuks ja kasutajateks, siis uuel registreerimistunnistusel on määratlusi kolm ? vastutav kasutaja, omanik ja kasutaja. Esikohal on edaspidi just sõiduki vastutav kasutaja, kes vastutab kõige eest, mis selle autoga toimub.\nKui sõiduki omanikuks on näiteks liisingfirma, siis vastutavaks kasutajaks on isik või ettevõte, kes tegelikult sõidukit kasutab. Uuele blanketile saab lisaks vastutavale kasutajale ja omanikule lisada veel kuni kolme kasutaja andmed.\nRegistreerimistunnistuse blankette trükib AS Vaba Maa, mis valiti teenusepakkujaks avatud menetluspakkumisega riigihanke käigus selle aasta kevadel.


Lehekülg:Mahtra sõda 1902 Vilde.djvu/174 – Vikitekstid\nLehekülg:Mahtra sõda 1902 Vilde.djvu/174\nkute noori punapalgeid kurwa, unise kumaga. Jutustatakse, naerdakse, lauldaksegi, kuni wäsimus nagu roomaw tont kõigi kallale asub ja raske wõitlus tukkumisega algab…\nTeises talus on willakedruse talgud. Kuus kuni kaheksa nooremat ja wanemat tüdrukut istuwad pisukeses soojas ruumis oma „kitsede“ taga koos ja keerutawad lõnga. Elaw jutuwadin, naermine ja laulmine aitab töö-igawust unustada. Mõned poisid on neile wäljast seltsiks tulnud — see ülendab lõbu. Perenaine aga waadaku, et talgulised halwa kõhutäie üle nurisema ei hakka, ja taat on wa’ kibedagi eest hoolitsenud. Küll on hea, kui see töö jällegi kaelast saab, sest mõisawanemaga pole nalja heita — oma tööga aega küllalt! Ei jõua sa wiimast ise teha, siis anna tasu eest teiste kätte — wallas waeseid küllalt, kes toopi tangu tarwitawad…\nPreili Marchand oli ammugi märganud, kui wali, järelandmatu perenaine paruni-proua Heidegg oli. Häda igale külanaisele, kelle töö tema nõudeid ei täitnud, ja need nõuded oliwad wäga suured. Linase lõnga proowimiseks oli proual sõrmuse-jämedune hõbedast rõngas. Kellel kolm wärtnat loelõnga walmis, tuli seda mõisa haspeldama, ja wihti lugema. Ei jooksnud wiht rõngakese sees lahedaste edasi-tagasi, see tähendab, oli lõng weidi jämedam juhtunud, kui seadus määras — oo, seda häwitawat tuld, mida proua silm pildus, oi neid häbistawaid sõnu, mis ta suust woolasiwad! Siis seisis tema ees süüdlane, kelle pattu ta küllalt hukka ei suutnud mõista…\nJa missuguse piinliku hoolega ei waadanud\nPärit leheküljelt "https://et.wikisource.org/w/index.php?title=Lehekülg:Mahtra_sõda_1902_Vilde.djvu/174&oldid=49821"


Maarja Kooli lapsed valmistasid abivahendikeskusele ühismaali | Bioneer\nMaarja Kooli lapsed valmistasid abivahendikeskusele ühismaali\nMaarja Kooli õpilased andsid täna Tartus Invaru abivahendikeskusele üle mitme kuu jooksul valminud ühismaali, mis hakkab kaunistama uue abivahendikeskuse seina ja rõõmustama selle külastajaid.\nMaarja Kooli direktori Jaanus Rooba sõnul oli koolil hea meel võimaluse üle koos lastega selline ühistöö luua, mis pakub edaspidi silmailu kõigile, kes uut abivahendikeskust külastavad ja sealt liikumis-, põetus- või hooldusabivahendeid soovivad leida.\n“Meie kooli laste jaoks oli see väga põnev projekt! Kui tavaliselt maalivad lapsed ikka valgele paberile ja teevad sinna algusest lõpuni oma pildi, siis nüüd oli tegemist hoopis pikema projektiga, mis oli ka lastele teistmoodi põnev,” rääkis ta. Rooba selgitas, et lapsed lisasid lõuendile oma hetkemeeleolu, mille kujutamist pildil aitas omakorda suunata ja juhendada kooli klassiõpetaja Monika Kiho.\nMaali vastu võtnud Invaru abivahendikeskuse klienditeenindusjuhil Kadri Tiidol oli hea meel, et Maarja Kool ühistöö loomise ettepaneku vastu võttis. “Sellised tööd, muuhulgas ka erinevate abivahendite kasutajatelt, on meie esindustes täna juba tasapisi traditsiooniks saamas ning meil on äärmiselt hea meel, et nüüd ehib ka meie esimest Lõuna-Eesti esindust Tartus Maarja Kooli laste looming,” rääkis Tiido rõõmsates toonides seitsme lapse ühistööna valminud maalist.\nSarnaselt erivajadusega laste ühistööle võib ka Tallinnas Mustamäel asuvas Invaru esinduses näha abivahendeid kasutava kunstnik Kalju Jõesaare maale, kes naudib akrüülvärvidega piltide valmistamist ja kelle neli maali Invarus kujutavad Pirita jõe kõrget heledat liivakallast, Lillepi pargi haljastust, uhket Pirita kloostrit ja Aura jõe pinnalt peegelduvat sinist Soome taevast.\nSamuti ehib Invaru Paide esindust kaunis rabamaal kunstnik Marcuselt ehk Margus Eltsilt, kes on ka ise abivahendite kasutaja ja samuti harrastab akrüülvärvide ning õlivärvidega maalimist. “Juba praegu on töös ka ühe järgmise esinduse maal, mis meile juba õige pea üle antakse ja kus on lisaks värvidele kasutusel ka palju looduslikke materjale,” rõõmustab Tiido.\nKoos Tartu esinduse avamisega on liikumis-, hooldus- ja põetusabivahenditele spetsialiseerunud Invarul täna kokku kümme esindust üle Eesti, mida külastab igal kuul enam kui 10 000 abivajajat. Lisaks nõustamisele esindustes aitavad abivajajatel sobivaid lahendusi leida terapeudid ja tehnikud ning abivahendite töökojas teostatakse abivahendite hooldust ja remonti.\n28. 05. Kuidas valida beebitooteid nii, et väikese inimese ökoloogiline jalajälg oleks samuti väike?\n06. 03. Kuidas vastsündinu hooldamisel keskkonda säästa\n01. 02. Liikumisabivahendi abil saab suurendada turvatunnet ja iseseisvust\n07. 02. Milline võiks olla tark kingitus sõbrapäevaks?\n23. 11. Abivahendikeskuse Invaru lokaalne pakkesüsteem suunab taaskasutusse aastas ligi 20 tonni pakendeid


CNC MICELLE 3in 1 CLEANSER @ IlusOlen.ee\nEsileht » Näopuhastus » CNC MICELLE 3in 1 CLEANSER\nEemaldab meigi ja mustuse nahast. Micellidel on magneetiline funktsioon. Ta tõmbab kerge vaevaga nahast mustuse välja. Nagu plekieemaldus, aga nahalt. Toonik on 3 kordse toimega- eemaldab meigi, puhastab ja toniseerib nahka. Toonik on sobilik ka tundlikule nahale, kuna sisaldab looduslikke põletikuvastaseid aineid. Toode on antibakteriaalne, rahustab ja niisutab nahka. Sisaldab kurgi, oliivilehe, vinifera ja viinamarjaekstrakti. Ei vaja veega loputamist.\nCNC ORANGE FLOWER FOAM 100ml\nPehme puhastusvaht igale nahatüübile 50ml\nÜlimalt pehme puhastusvaht apelisniõie ekstraktiga.\nTootekood: 102006\t, Tarneaeg: 2-5 tööpäeva\nCNC SLM CLEANSING TONIC 200ml\nPuhastav toonik igale nahatüübile 200ml\nToonikus sisalduv aloe vera ektrakt toetab nahka niisutusega.\nTootekood: 160001\t, Tarneaeg: 2-5 tööpäeva\nCNC FACIAL TONIC 200ml\nNöotoonik igale nahatüübile 200ml\nKerge alkoholivaba näotoonik tundlikule nahale. Sisaldab Aloe verat hüaluroonhapet ja niisutavaid faktoreid. Puhastab nahka, rahustab ja niisutab sügavalt. Jätab naha värskeks ja niisutatuks.\nTootekood: 101431\t, Laoseis: Tellimisel\t, Tarneaeg: 2-5 tööpäeva\nDNA fruit acid cleanser 200ml\nVärskendav puhastusgeel, mis sisaldab puuviljahappeid. Happed aitavad õrnalt nahka koorida ja valmistavad naha ette järgnevateks protseduurideks ja toimeainete paremaks imendumiseks. Panthenol, allanoiin ja puuviljahapped rahustavad ja hooldavad nahka. Nahk jääb peale kasutamist siidiselt pehme ja värkelt puhas. Kanna näole, hoia või masseeri. Loputa veega.\nTootekood: 101603\t, Laoseis: Tellimisel\t, Tarneaeg: 3-5 tööpäeva